เรื่องร้องเรียน (ป้าย) วันที่ 2023-01-15 11:24:15 — แขวงบางพรม เขตตลิ่งชัน กรุงเทพมหานคร
รถสันดาปด้วยเชื้อเพลิงประเภทต่างๆ ย่อมมีการปล่อยมลพิษไม่มากก็น้อย การที่มีรถยนต์ รถจักรยานยนต์ รถทุกชนิด วิ่งในกรุงเทพมหานคร ที่มีการเสียภาษี ตรวจสภาพรถกับกรมการขนส่งทางบกถูกต้อง อย่างน้อยก็มีการควบคุมให้ผ่านมาตรฐานอยู่บ้าง แต่รถที่ไม่ติดแผ่นป้ายทะเบียน ที่ปล่อยให้วิ่งอยู่ทั่วกรุงเทพมหานคร ไม่ทราบเลยว่าเขาต่อภาษี ตรวจสภาพไหม ก่อฝุ่น PM 2.5 เกินมาตรฐานจากควันรถหรือไม่ จึงขอให้ กรุงเทพมหานคร ประสานงานกับตำรวจจราจรทุกท้องที่ เข้มงวด ไม่ปล่อยให้รถไม่ติดแผ่นป้ายทะเบียนมาใช้ถนนหนทาง ตรอก ซอย เพราะถนนสาธารณะทุกเส้นสร้างจากภาษีของประชาชน รถที่ไม่ยอมจ่ายภาษี ไม่ติดแผ่นป้ายทะเบียนไม่ควรได้รับสิทธิให้ใช้ทางโดยสะดวก ไม่ปล่อยปละละเลยแบบนี้